OpenLLM-France/wikimedia huggingface dataset:
# Agulo

Agulo és un municipi situat al nord de l'illa de la Gomera, a les illes Canàries. Els principals nuclis de població són Agulo casco, Las Rosas, La Palmita i el caserío de Lepe.

## Població

| Any | Població | Densitat |
| 1991 | 1.115 | 43,91 h/km² |
| 1996 | 1.157 | 45,57 h/km² |
| 2001 | 1.127 | 44,39 h/km² |
| 2004 | 1.221 | 48,09 h/km² |

## Història

Va ser fundat el dia 27 de setembre de 1607 per colons en la seva majoria procedents de l'illa de Tenerife. No obstant això, aquest primer intent de poblament va fracassar als pocs anys, abandonant els amos les terres donades per al cultiu. No fou fins uns anys després, en 1620, quan es va iniciar el definitiu assentament de població en el lloc. En 1739 es va constituir l'ajuntament i es va fundar la Parròquia de San Marcos Evangelista; en 1768 el poble ja tenia 625 habitants. Gràcies al cultiu del plàtan, en les primeres dècades del segle XX el municipi experimenta cert auge econòmic. La societat d'Agulo va ser històricament una societat dividida en dos sectors: d'una banda, estaven els agricultors i obrers, i per l'altre, una reduïda elit.
# Selecció de bàsquet de Bèlgica

La Selecció de bàsquet de Bèlgica és l'equip format per jugadors de nacionalitat belga que representa la Federació de Bàsquet de Bèlgica en les competicions internacionals organitzades per la Federació Internacional de Bàsquet (FIBA) o el Comitè Olímpic Internacional (COI).

## Classificacions
### Jocs Olímpics

* 1936 - 19
* 1948 - 11
* 1952 - 17

### Campionats europeus

* 1935 - 6
* 1946 - 7
* 1947 - 6
* 1951 - 7
* 1953 - 10
* 1957 - 12
* 1959 - 7
* 1961 - 8
* 1963 - 8
* 1967 - 15
* 1977 - 8
* 1979 - 12
* 1993 - 12
* 2011 - 21
* 2013 - 9
* 2015 - 9
* 2017 - 19
* 2022 - 14

## Jugadors destacats

* Eddy Terrace
* René Aerts
* Ronny Bayer
* Christophe Beghin
* Marc Deheneffe
* Axel Hervelle
* Jean-Marc Jaumin
* Dimitri Lauwers
* Didier Mbenga
* Rik Samaey
* Thomas van den Spiegel
* Jacques Stas
* Lionel Bosco
* Eric Struelens
* Jef Eygel
* Olivier Rorive
* Guy Muya

## Notes

* ↑ Millor anotador en un partit durant el EuroBasket 1957 amb 63 punts.

## Referències

* ↑ «EuroBasket 1951 tournament results». Archive.fiba.com. [Consulta: 13 setembre 2017].
* ↑ «EuroBasket 1953 tournament results». Archive.fiba.com. [Consulta: 13 setembre 2017].
* ↑ «EuroBasket 1957 tournament results». Archive.fiba.com. [Consulta: 13 setembre 2017].
* ↑ «EuroBasket 1959 tournament results». Archive.fiba.com. [Consulta: 13 setembre 2017].
* ↑ «EuroBasket 1961 tournament results». Archive.fiba.com. [Consulta: 13 setembre 2017].
* ↑ «EuroBasket 1963 tournament results». Archive.fiba.com. [Consulta: 13 setembre 2017].
* ↑ «EuroBasket 1967 tournament results». Archive.fiba.com. [Consulta: 13 setembre 2017].
* ↑ «EuroBasket 1977 tournament results». Archive.fiba.com. [Consulta: 13 setembre 2017].
* ↑ «EuroBasket 1993 tournament results». Archive.fiba.com. [Consulta: 13 setembre 2017].
* ↑ «Belgium at the EuroBasket 2011». Archive.fiba.com. [Consulta: 5 setembre 2011].
* ↑ «Belgium at the EuroBasket 2013». fibaeurope.com. [Consulta: 15 setembre 2013].
* ↑ «Belgium at the EuroBasket 2015». fibaeurope.com. [Consulta: 12 setembre 2015].
* ↑ «Belgium during the EuroBasket 2017 Qualifiers». [Consulta: 17 setembre 2016].
* ↑ «Belgium during the EuroBasket 2022 Qualifiers». [Consulta: 22 febrer 2021].
# Hauerslevia

Hauerslevia és un gènere del regne dels fongs de l'ordre Auriculariales. El gènere és monotípic (només conté una espècie descrita a Europa: Hauerslevia pulverulenta).

## Referències

* ↑ Kirk PM, Cannon PF, Minter DW, Stalpers JA.. Dictionary of the Fungi. 10th. Wallingford, UK: CABI, 2008, p. 306. ISBN 9780851998268.
* ↑ Robert P. «Hauerslevia: a new genus in the effused heterobasidiomycetes». Cryptogamie, Mycologie, vol. 19, 4, 1998, pàg. 277–30.
# Rosa Neuenschwander

Rosa Neuenschwander (Brienz, 3 d'abril de 1883 - Berna, 20 de desembre de 1962) fou una llibretera i feminista suïssa, pionera en l'assessorament i l'educació professional. Esdevingué la primera assessora de Berna. Va contribuir a fundar diversos projectes socials per beneficiar dones i joves. Va organitzar la primera exposició sobre el treball de les dones a Berna el 1923, el qual va expandir a la SAFFA, l'exposició suïssa de la feina de les dones, el 1928. Va fundar el Schweizerische Frauengewerbeverband i el Schweizerische Landfrauenverband o SLFV (Associació Suïssa de sufragis femenins).

## Referències

* ↑ «Mutige Manifestation der Frauen: Die SAFFA 1928». frauennet.ch. Arxivat de l'original el 2018-10-09. [Consulta: 9 agost 2019].
* ↑ «La vie de Rosa Neuenschwander (PDF)». Femmes Suisses et le mouvement féministe (en french) (51). 1963.

## Enllaços externs

* «Bibliografia relacionada amb Rosa Neuenschwander» (en alemany). Al catàleg de la Biblioteca Nacional d'Alemanya.
# Saif Saaeed Shaheen

Saif Saaeed Shaheen (àrab: سيف سعيد شاهين, Sayf Saʿīd Xāhīn), nascut Stephen Cherono (Keiyo, Kenya, 15 de desembre de 1982) és un atleta qatarià d'origen kenyà que corre a la categoria del 3.000 metres obstacles. Shaheen és doble campió mundial i l'actual detentor del rècord d'aquesta disciplina esportiva amb 7 mn 53 s 63, fita que va aconseguir el 3 de setembre de 2004 durant el campionat Memorial Van Damme de Brussel·les.
# Alex Kendrick

Alex Kendrick (Athens, Geòrgia, 11 de juny de 1970) és un director de cinema, guionista, productor, actor i pastor cristià estatunidenc. A càrrec de la producció cinematogràfica a Sherwood Pictures, s'ha encarregat de la direcció de les pel·lícules Flywheel (2003), Facing the Giants (2006), Fireproof (2008) i Courageous (2011), i a càrrec de Kendrick Brothers Productions va ser el director de la pel·lícula War Room (2015).

## Biografia

Alex Kendrick és un pastor associat de l'Església Baptista Sherwood a Albany, Geòrgia. Està casat amb Christina Kendrick, i tenen sis fills. Kendrick es va disposar a fer pel·lícules després d'haver llegit una enquesta en la qual es mostrava que el cinema tenia més influència que l'església als Estats Units.
Alex i el seu germà, Stephen Kendrick, s'han encarregat d'escriure i produir junts totes les pel·lícules de la seva casa cinematogràfica, i també han escrit una novel·la basada en cada pel·lícula.
El llibre The Love Dare (El desafiament de l'amor), escrit per tots dos, va aparèixer 131 setmanes en la llista de Best sellers del New York Times.

## Filmografia

Cinema :
| Any | Pel·lícula | Paper | Comentaris |
| 2003 | Flywheel | Escriptor, actor, director, productor |
| 2006 | Facing the Giants | Escriptor, actor, director, productor |
| 2008 | Fireproof | Escriptor, actor, director, productor |
| 2010 | 19 Kids and Counting | Alex Kendrick | Episodi: "Duggars Go Hollywood" |
| 2011 | Courageous | Escriptor, actor, director, productor |
| 2013 | The Lost Medallion | Actor | Com "Daniel Anderson". |
| 2014 | Moms' Night Out | Actor |
| 2015 | War Room | Escriptor, actor, director |

## Referències

* ↑ Bloom, Julie. «Orando, luego produciendo un hit». The New York Times, 08-10-2011.
* ↑ «Christians in Cinema: Alex Kendrick». ChristianCinema.com, 20-11-2006. Arxivat de l'original el 2009-01-23. [Consulta: 18 juliol 2018].
* ↑ Miller, Donna (9 de novembre de 2006). "Facing the Giants in final week at Albany theater".
* ↑ «trivia». IMDb.

## Enllaços externs

* Sherwood Baptist Church
* Kendrick Brothers
* Testimoni d'Alex Kendrick en I Am Second
# Biraïta-(La)

La biraïta-(La) és un mineral de la classe dels silicats que pertany al grup de la biraïta. Rep el nom per ser l'anàleg de lantani de la biraïta-(Ce).

## Característiques

La biraïta-(La) és un sorosilicat de fórmula química La₂Fe$^{2+}$(CO₃)(Si₂O₇). Va ser aprovada com a espècie vàlida per l'Associació Mineralògica Internacional l'any 2020, sent publicada l'any 2021. Cristal·litza en el sistema monoclínic. La seva duresa a l'escala de Mohs és 5.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5557/1.

## Formació i jaciments

Va ser descoberta a Mochalin Log, a la localitat de Kixtim (óblast de Txeliàbinsk, Rússia). Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Biraite-(La)» (en anglès). Mindat. [Consulta: 20 març 2022].
* ↑ Kasatkin, Anatoly V.; Zubkova, Natalia V.; Pekov, Igor V.; Chukanov, Nikita V.; Škoda, Radek; Agakhanov, Atali A.; Belakovskiy, Dmitriy I.; Britvin, Sergey N.; Pushcharovsky, Dmitry Yu «The mineralogy of the historical Mochalin Log REE deposit, South Urals, Russia. Part IV. Alexkuznetsovite-(La), La2Mn(CO3)(Si2O7), alexkuznetsovite-(Ce), Ce2Mn(CO3)(Si2O7) and biraite-(La), La2Fe2+(CO3)(Si2O7), three new isostructural minerals and a definition of the biraite group». Mineralogical Magazine, 85, 5, 01-10-2021, pàg. 772–783. DOI: https://doi.org/10.1180/mgm.2021.64 [Consulta: 14 octubre 2022].
# Algajola

Algajola (en cors Algaghjola) és un municipi francès, situat a la regió de Còrsega, al departament d'Alta Còrsega. L'any 2008 tenia 303 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 129 | 129 | 178 | 228 | 211 | 216 |

## Administració

Llista d'alcaldes :
| Període | Identitat | Partit | Qualitat |
| 2001- | Maurice Pariggi | PRG | |
# Selecció de bàsquet de Dinamarca

La Selecció de bàsquet de Dinamarca és l'equip format per jugadors de bàsquet de nacionalitat danesa que representa Dinamarca en competicions internacionals. Està organitzada per la Federació de bàsquet de Dinamarca, anomenada Danmarks Basketball-Forbund (DBBF). Pertany a la zona FIBA Europa.
Mai ha aconseguit classificar-se per disputar un Campionat del Món de bàsquet o uns Jocs Olímpics. Ha participat en tres Campionats d'Europa de bàsquet, en 1951, 1953 i 1955, en què va guanyar tres partits en 1951 enfront de Luxemburg, Escòcia i Portugal. El saldo total en Campionats d'Europa és de 3 victòries (totes elles en 1951) i 23 derrotes.

## Classificacions
### Campionats europeus

* 1951 - 14
* 1953 - 16
* 1955 - 18

## Dinamarca en els Campionats Europeus
### Eurobasket 1951

Dinamarca va debutar en un Campionat d'Europa de bàsquet el 1951 a París. Va ser derrotada en els quatre partits de la fase de grups, enquadrada en el Grup B al costat d'Unió Soviètica, Turquia, Finlàndia i Àustria, quedant amb un marcador de 0-4 i en cinquena posició. En una eliminatòria directa amb l'altre cinquè classificat, Luxemburg, Dinamarca es va imposar 46-45, en la qual es va posar al davant quan faltaven cinc segons amb un tir lliure convertit per Peter Tatalls, però Luxemburg va fallar el seu últim atac amb un tir des del centre de la pista i permetent que Dinamarca jugués pels llocs entre el 9è i el 16è.
En la següent fase de grups va ser enquadrada en el Grup 2, al costat d'Escòcia, Països Baixos i Finlàndia. Va aconseguir derrotar a Escòcia, quedant a la tercera posició del seu grup amb un balanç d'1-2.
Va passar a disputar els llocs entre el 13è i el 16è. A la primera eliminatòria va aconseguir la seva tercera victòria, al derrotar Portugal per 46-39. En el partit pel lloc 13/14 va perdre amb Suïssa per 54-22, finalitzant en 14a posició d'un total de 18 equips i amb un registre de victòries i derrotes de 3-7.

### Eurobasket 1953

En l'Eurobasket de 1953 disputat a Moscou, Dinamarca va perdre els seus vuit partits, finalitzant en el lloc 16è d'un total de 17.

### Eurobasket 1955

En l'Eurobasket de 1955 disputat a Budapest, Dinamarca va perdre els seus vuit partits, finalitzant en el lloc 18, l'últim.

## Referències

* ↑ «Denmark during the EuroBasket 2025 Pre-Qualifiers in July/August 2023». [Consulta: 22 juliol 2023].

## Enllaços externs

* Pàgina web oficial de laDanmarks Basketball-Forbund (en danès)
# Saint-Ex

Saint-Ex és una pel·lícula biogràfica, estrenada el 1996, sobre l'escriptor, aviador i aventurer francès Antoine de Saint-Exupéry, filmada i distribuïda en el Regne Unit i protagonitzada per Bruno Ganz, Eleanor Bron i Miranda Richardson. Amb un guió de Frank Cottrell Boyce i adreça de Anand Tucker, la pel·lícula combina elements de biografia, documental i recreació dramàtica. Ha estat doblada al català.

## Argument

Per a consternació de la seva aristocràtica família francesa, el jove Antoine es converteix en pilot de correu. Es casa amb Consuelo, una bella salvadorenca, i estableixen la seva residència a Casablanca. Incapaç d'adaptar-se a la vida de l'aviador, Consuelo aviat escapa a París. Antoine la persegueix i es reconcilien, però ell s'oposa a deixar de volar. Gairebé mor quan el seu avió s'estavella, durant un intent per trencar el rècord aeri París-Saigon. Antoine escriu El Petit Príncep, però novament torna a volar per a la resistència durant l'ocupació nazi. El seu avió desapareix misteriosament durant una missió de reconeixement.

## Repartiment

* Bruno Ganz: Antoine de Saint-Exupéry
* Miranda Richardson: Consuelo Suncín (Consuelo de Saint-Exupéry)
* Janet McTeer: Genevieve de Ville-Franche
* Ken Stott: Prevot
* Katrin Cartlidge: Gabrielle de Saint-Exupéry
* Brid Brennan: Simone de Saint-Exupéry
* Eleanor Bron: Marie de Saint-Exupéry
* Karl Johnson: Didier Daurat
* Daniel Craig: Guillaumet
* Dominic Rowan: Secretari Aeropostal
* Anna Calder-Marshall: Moisy
* Joe Cottrell Boyce: Jove Antoine
* Aidan Cottrell Boyce: Francois
* Nicholas Hewetson: Pilot francès
* Alex Kingston: convidat a la festa

## Referències

* ↑ «Saint-Ex». esadir.cat.
* ↑ «Saint-Ex». Allociné.
# Alexandre Bosch i Catarineu

Alexandre Bosch i Catarineu (Barcelona, 19 d'octubre de 1882 - Sevilla, 19 de març de 1939)fou un advocat, empresari i polític català, fill de Ròmul Bosch i Alsina natural de Calella i de Maria Àngels Catarineu Ferran natural d'Igualada. Era germà de Ròmul Bosch i Catarineu.
Membre del Partit Liberal (fracció romaninista) com el seu pare, fou membre de la Diputació de Barcelona i diputat pel districte de Vic a les eleccions generals espanyoles de 1916. Posteriorment fou un dels fundadors de la Unión Monárquica Nacional. Després dels fets del sis d'octubre de 1934 fou nomenat delegat de la Generalitat de Catalunya a Girona.

## Referències

* ↑ Registre de Naixements. Any 1882. Registre núm.5359.Jutjat "San Pedro". Arxiu Municipal Contemporani de Barcelona
* ↑ «esquela». La Vanguardia, 11-06-1939, pàg. 6.

## Enllaços externs

* Fitxa del Congrés dels Diputats (castellà)
# Nikita

«Nikita» té aquests significats:
* Biografies:
** Nikita Khrusxov, polític rus, líder de la Unió Soviètica després de la mort de Ióssif Stalin
** Nikita Magalov, compositor i pianista rus nacionalitzat suís
** Nikita Mikhalkov, actor, director de cinema, guionista i productor de cinema rus
** Nikita Simonian, futbolista soviètic d'origen armeni
** Nikita Vitiúgov, jugador d'escacs rus
* Cinema:
** Little Nikita, pel·lícula estatunidenca de 1988 dirigida per Richard Benjamin
** Nikita (pel·lícula), pel·lícula francoitaliana de 1990 dirigida per Luc Besson
** Televisió:
** La Femme Nikita, sèrie canadenca de televisió de 1997
** Nikita (sèrie), sèrie estatunidenca de televisió de 2010
* Música: NikitA, grup musical ucreïnès
# Birbalomys

Birbalomys és un gènere extint de mamífers, pertanyent a l'ordre dels rosegadors, que habitava Àsia. Tenia una longitud de 30 cm, i es creia que havia estat un membre de la família Ctenodactylidae, encara existent, però les reconstruccions del seu aspecte físic són summament especulatives. Alguns paleontòlegs consideren Birbalomys el rosegador més primitiu, relacionat amb els avantpassats de tots els membres de l'ordre Rodentia.

## Referències

* ↑ «PBDB Taxon» (en anglès). The Paleobiology Database. [Consulta: 27 setembre 2024].
* ↑ «Birbalomys Sahni & Khare, 1973» (en anglès). GBIF | Global Biodiversity Information Facility. [Consulta: 27 setembre 2024].
* ↑ Hartenberger, Jean-Louis «Review of the Eocene rodents of Pakistan». Contributions from The Museum of paleontology - The University of Michigan, 21-12-1982.
# Selci

Selci és un comune (municipi) de la Província de Rieti, a la regió italiana del Laci, situat a uns 45 km al nord de Roma i a uns 25 km al sud-oest de Rieti. A 1 de gener de 2019 la seva població era de 1.100 habitants.
Selci limita amb els següents municipis: Cantalupo in Sabina, Forano, Tarano i Torri in Sabina.

## Referències

* ↑ «Resident population on 1st january» (en anglès). ISTAT. [Consulta: 28 gener 2020].
# Hrvatska Dubica

Hrvatska Dubica és un municipi de Croàcia que es troba al comtat de Sisak-Moslavina.

## Referències

* ↑ «Popis gradova i općina» (Microsoft Excel) (en croat). uprava.hr. Ministeri d'Administració Pública de Croàcia, 10-06-2013. [Consulta: 2 desembre 2015].
# Ronald De Witte

Ronald De Witte (Wilrijk, 21 d'octubre de 1946) és un ciclista belga, ja retirat, professional entre 1968 i 1982. Durant la seva carrera esportiva destaquen dues victòries d'etapa del Tour de França, el 1974 i 1975, una del Giro d'Itàlia de 1976 i la París-Tours de 1976. Una vegada retirat va dirigir l'equip Europ Decor.

## Palmarès

* 1969
** 1r al Gran Premi de Fourmies
* 1971
** Vencedor d'una etapa de la París-Niça
* 1972
** 1r al Circuit de Brabant occidental
* 1974
** 1r a la Gullegem Koerse
** Vencedor d'una etapa del Tour de França
* 1975
** 1r a la Scheldeprijs Vlaanderen
** 1r al Gran Premi Marcel Kint
** Vencedor d'una etapa del Tour de França
* 1976
** 1r a la París-Tours
** 1r a Blois-Chaville
** Vencedor d'una etapa al Giro d'Itàlia
** Vencedor d'una etapa a la Volta a Catalunya
* 1977
** Vencedor d'una etapa de la Volta a Bèlgica
* 1979
** Vencedor d'una etapa al Tour de Romandia

### Resultats al Tour de França

* 1969. Abandona (17a etapa)
* 1970. 43è de la classificació general
* 1972. 31è de la classificació general
* 1973. 24è de la classificació general
* 1974. 25è de la classificació general. Vencedor d'una etapa
* 1975. 37è de la classificació general. Vencedor d'una etapa
* 1976. 18è de la classificació general
* 1981. 62è de la classificació general
* 1982. 63è de la classificació general

### Resultats al Giro d'Itàlia

* 1976. Abandona. Vencedor d'una etapa
* 1977. 6è de la classificació general
* 1978. 6è de la classificació general
* 1979. 17è de la classificació general
* 1980. 21è de la classificació general

### Resultats a la Volta a Espanya

* 1971. 29è de la classificació general

## Referències

* 1 2 «DE WITTE Ronald». [Consulta: 14 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Ronald DE WITTE» (en italià). [Consulta: 14 novembre 2022].

## Enllaços externs

* Fitxa de Ronald de Witte a sitiodeciclismo.net
# Alain-Fournier

Henri Alban Fournier, conegut com a Alain-Fournier (La Chapelle-d'Angillon, 3 d'octubre de 1886 - Les Éparges, 22 de setembre de 1914), fou un escriptor francès, mort als 27 anys, després d'haver escrit una única novel·la, El gran Meaulnes (Le Grand Meaulnes).

## Biografia

Va nàixer a La Chapelle-d'Angillon, al departament de Cher. La seua infància va transcórrer a la Sologne i a la regió de Berry, en la qual els seus pares treballaven de mestres. Va prosseguir els seus estudis secundaris a Sceaux, prop de París. No reeixí en el seu intent d'accedir a l'Escola Normal Superior, per la qual han passat les elits franceses de les últimes dècades. Feu amistat amb Jacques Rivière, que esdevindria el seu cunyat, en casar-se ell amb la seua germana Isabelle el 1909.
Al juny de 1905, mentre passejava pels molls del Sena, conegué qui seria l'amor de la seua vida, Yvonne Quiévrecourt, i que li serví d'inspiració per al personatge d'Yvonne de Galais en la seua novel·la. Tornà a tenir noves d'ella vuit anys després, quan ella ja s'havia casat i era mare de dos fills.
Henri Alban Fournier va morir prop de Verdún, en un dels primers combats de la Primera Guerra Mundial. El seu cos va ser trobat el 1991 a l'interior d'una fossa comuna alemanya. Està actualment enterrat en el Cementiri Militar de Saint-Rémy-la-Calonne.

## Obres

* El gran Meaulnes (1913). (Traducció de Lídia Anoll. Martorell: Adesiara editorial, 2019).
* Correspondència amb Jacques Rivière (1925 (data de publicació))
* Cartes al menut B...
* Cartes a la seua família
* Miracles (poemes) (1924 (data de publicació))

## Referències

* ↑ Dictionnaire de la litterature francaise du XXe siecle.. France: Encyclopædia Universalis, [2016]. ISBN 2-85229-147-9.

## Enllaços externs

* Pàgina web consagrada a Alain-Fournier i a "El gran Meaulnes" (francès)
# NikitA

NikitA és un grup femení ucraïnès de pop forjat a la factoria del productor Iuri Nikitin. Segons paraules del productor, el nom NikitA és donat per l'agent secret del mateix nom Nikita una dona forta i sexual alhora com femenina. L'estil que vol donar el grup.

## Història

Es forma el 2009 per dues cantants:
* Iulia Kavtaradze. Havent format part del grup A.R.M.I.A tornava a cantar després d'haver estat mare.
* Daria Astafieba. Havent estat finalista el 2007 al programa de televisió Fàbrica d'estrelles un programa de l'estil de Graines de star emès a França per la cadena M6. Arran d'aquesta participació va signar un contracte amb el productor Iuri Nikitin.

## Discografia

* Moto Машина (2009). Inclou 10 cançons
* Солдат (Soldat)
* Веревки (Cordes/Lligams)
* Полет над землей (Volant sobre la terra)
* Буря в пустыне (Tempesta al Desert)
* Машина (Moto)
* Зайчик (Conillet referència al conillet de Playboy)
* Французский поцелуй (Bes francès)
* Королева (Reina)
* Ветром (Vent)
* Это чувство (Aquest sentit)

## Curiositats

La cançó Soldat (Солдат) és un anunci subliminal de la marca del vodka Sobieski en què hi apareix a una versió del vídeo de forma destacada sense veure-s'hi en camp moment el nom sencer de la marca. Daria Astafieba (nom familiar Даша o Daixa) després ha estat molt popular per haver estat portada del 55è aniversari de la revista Playboy. El 2009 van demanar participar a Eurovisió per Ucraïna, però posteriorment s'hi van retirar.

## Enllaços externs

* Discogràfica
* Pàgina del grup Arxivat 2009-09-30 a Wayback Machine.
* Vídeo promocional de les cançons Arxivat 2009-04-29 a Wayback Machine.
# Bàlsam del Canadà

* Per a altres significats, vegeu «bàlsam (desambiguació)».
El bàlsam del Canadà (o trementina del Canadà, o bàlsam d'avet) és una trementina obtinguda de la resina de l'avet balsàmic (Abies balsamea). La resina, dissolta en oli, és un líquid incolor, viscós i adhesiu que s'asseca en forma de massa transparent.
És soluble en xilol.
A causa del seu índex de refracció (n = 1,55), similar al del vidre crown, el bàlsam del Canada purificat i filtrat Canadà ha tingut un ús tradicional com adhesiu totalment transparent (un cop sec) per al vidre, lents i components òptics.
Aquest ús ha anat disminuint durant els anys de la Segona Guerra Mundial, quan va ser substituït gradualment per adhesius de polièster, epoxy i poliuretà.

## Referències

* ↑ José Oriol Ronquillo y Vidal. Diccionario de materia mercantil, industrial y agrícola: Que contiene la indicación, la descripción y los usos de todas las mercancías. D. A. Gaspar, 1855, p. 66–.
# Sardegna Open

El torneig de Sardenya, conegut oficialment com a Sardegna Open, és una competició tennística professional que es disputa sobre terra batuda exterior a l'illa de Sardenya, Itàlia. Pertany a les sèries 250 del circuit ATP masculí.
El torneig es va crear l'any 2020, aprofitant que molts torneigs es van cancel·lar a causa a la pandèmia de COVID-19, i es va celebrar a l'hotel Forte Village de Santa Margherita di Pula. L'any següent també es va celebrar però al Cagliari Tennis Club de Càller al mes d'abril.

## Palmarès
### Individual masculí

| Any | Campió | Finalista | Resultat |
| 2021 | Lorenzo Sonego | Laslo Đere | 2−6, 7−6(5), 6−4 |
| 2020 | Laslo Đere | Marco Cecchinato | 7−6(3), 7−5 |

### Dobles masculins

| Any | Campions | Finalistes | Resultat |
| 2021 | Lorenzo Sonego Andrea Vavassori | Simone Bolelli Andrés Molteni | 6−3, 6−4 |
| 2020 | Marcus Daniell Philipp Oswald | Juan Sebastián Cabal Robert Farah | 6−3, 6−4 |

## Referències

* ↑ «ATP Announces Four New Events For 2020» (en anglès). ATP, 10-09-2020. [Consulta: 10 octubre 2020].

## Enllaços externs

* Perfil del torneig a l'ATP (anglès)
Pula / Càller :
2020
2021 :